EkBass/fiwiki-20250220-pages-articles huggingface dataset:
Helsinginrannan maihinnousu

Helsinginrannan maihinnousu Helsingin kylässä Taivassalossa 26.–28. syyskuuta 1808 (J: 14.–16. syyskuuta) oli yksi Suomen sodan Saaristomeren taisteluista. Taistelusta piti tulla ruotsalaisten yli 8 000 miehen maihinnousu. Sään vuoksi eversti Anders Fredrik Skjöldebradin hyökkäysretkikunta ei kuitenkaan päässyt perille ja joutui palamaan Ruotsiin. Everstiluutnantti Gustav Olof Lagerbringin 3 400 miestä rantautui Helsingin kylään ja aloitti etenemisen sisämaahan. Kuningas Kustaa IV Aadolf saapui laivallaan myöhässä taistelupaikalle 28. syyskuuta 1808.Lappalainen, Wolke, Pylkkänen, Suomen sodan historia, s. 187–188 (ISBN 978-952-222-018-9) == Taistelun kulku== ===Maanantai 26. syyskuuta (J: 14.)=== Maihinnousu alkoi aamulla klo 9. Rannalla vahdissa olevat kasakat työnnettiin Järvenperään. Ruotsalaiset etenivät hitaasti, ja venäläiset saivat lähetetyksi kolme komppaniaa Pärnun rykmentistä3-й гренадерский Перновский Короля Фридриха-Вильгельма IV полк tukenaan kaksi tykkiä. Kronobergin rykmentinKronobergs regemente hyökkäys sai venäläiset vetäytymään. ===Tiistai 27. syyskuuta (J: 15.)=== Aamulla ruotsalaiset etenivät Viiaisten suuntaan, jossa heitä oli vastassa Karl Gustav Baggovutin komentama Nevskin rykmentin1-й пехотный Невский генерал- фельдмаршала графа Ласси, ныне Его Величества Короля Эллинов полк pataljoona. Baggovutilla oli ohjeet viivyttää ruotsalaisia, ja hän ryhmittäytyi kartanon ympäristöön. Ruotsalaiset työnsivät venäläiset asemista. Eversti, vapaaherra Gustaf Reinhold Boije af Gennäs määrättiin ruotsalaisten taistelujoukkojen komentajaksi. ===Keskiviikko 28. syyskuuta (J: 16.)=== Yön aikana kenraaliluutnantti Pjotr Bagration toi suuret venäläisvahvistukset paikalle. Boije suunnitteli hyökkäävänsä Viiaisista pohjoiseen Puostaan (Puotila). Samanaikaisesti Lagerbringin johdolla piti iskeä sivustahyökkäys Puotilaan Haaroisten ja Rannan kautta. Baggovutilla oli lisävoimien johdosta aloite, ja hän hyökkäsi voimakkaasti Boijen pääasemaan. Venäläisillä oli myös tarkoituksena tehdä sivustahyökkäys Rannan kautta. Lagerbringin hyökkäys pysähtyi venäläisten vahvaan voimaan, ja hän joutui peräytymään. Boije totesi tilanteen toivottomaksi ja määräsi yleisen vetäytymisen Helsingin kylään. Helsinginrannalla tilanne oli sekasortoinen. Kuningas oli siirrättänyt tykkipurret Kahiluotoon. Paikalla olivat vain suojaamattomat kuljetuslaivat. Laivoihin siirtyminen tapahtui epäjärjestyksessä, soutaen ja suurin tappioin. == Lähteet == == Aiheesta muualla == *Neljä kuvausta Saaristomeren taisteluista *Venäjän armeijan univormuja Napoleonin sodissa Luokka:Suomen sodan taistelut Luokka:Taivassalo Luokka:Vuoden 1808 sotahistoria Luokka:Varsinais-Suomen historia
Ahvenlampi (Juorkuna)

Ahvenlampi Utajärven Juorkunassa on pieni järvi Isosta Olvasjärvestä viisi kilometriä länteen Olvakselta Pudasjärven Hetekylän Kuikkaperälle menevän Viinivaaran metsäautotien pohjoispuolella, tien välittömässä läheisyydessä. Kirkasvetinen järvi sijaitsee Viinivaaran alueen itäpäässä eikä siinä ole tulo- eikä laskuojia. Järven eteläranta on asumaton, mutta pohjoisrannalla on useita kesäasumuksia. Järvi on hieman yli kilometrin pituinen, mutta leveimmillään vain viisisataa metriä. Syvimmillään se on noin viiden metrin syvyinen. Luokka:Utajärven järvet
Johan Tobias Sergel

Johan Tobias Sergel (28. elokuuta 1740 – 26. helmikuuta 1814) oli ruotsalainen kuvanveistäjä, taidemaalari ja piirtäjä. Sergelin vanhemmat olivat saksalainen taiteilijapari Christoffer Sergell ja Elisabet Swyrner, jotka muuttivat Ruotsiin vuotta ennen poikansa syntymää. Nimestä on myös muotoja Särgell ja Sergell. Hän oli uusklassisen ajan kuvanveistäjä ja Ruotsin ensimmäinen huomattava kuvanveistäjä. Hän toimi Kustaa III:n hovikuvanveistäjänä vuodesta 1779 alkaen ja Tukholman taideakatemian professorina vuodesta 1780. Hän oli myös Ranskan taideakatemian ulkojäsen. Sergel opetteli kuvanveistoa vuodesta 1755 Ranskasta Ruotsiin muuttaneen Pierre Hubert Larchevêguen alaisena. Hän sai tehtäväkseen esimerkiksi suunnitella muotokuvia kipsimitaleihin. Hän tuli 1760-luvulta alkaen tunnetuksi myös graafikkona. Hän teki opintomatkoja Pariisiin ja Roomaan, joista saadun opin hän tiivisti sanoihin “ei pidä seurata muita mestareita kuin antiikkia ja luontoa”. Sergel valitsikin veistoksensa aiheet usein antiikin mytologiasta. Roomassa hän teki ensimmäisen mestarillisen työnsä, terrakottaveistoksen Lepäävä juopunut fauni (1770, marmorisena 1774). Seuraavina vuosina hän teki muitakin mytologisten aiheiden veistoksia, joissa ilmenevät aistillisuus, tuoreus ja lämmin vitaalisuus. Vuonna 1778 Sergel päätti palata Tukholmaan, mutta viipyi matkalla Pariisissa, joten paluu lykkääntyi vuoteen 1779. Seuraavat työt olivat Kustaa III:n tilaustöitä, jotka esittävät kuninkaallista perhettä ja valtakunnankansleri Axel Oxenstiernaa. Muutamat tilaustyöt eivät häntä innostaneet: kuninkaanlinnan pylvässaliin tilattu veistos Venus aux belles festes oli hänelle epämiellyttävä aihe, koska klassisia jumalhahmoja käytettiin siinä kevytmielisiin tarkoituksiin. Teos ei juuri onnistunutkaan, sillä sen raajoihin tuli väärät mittasuhteet. Samaan aikaan häntä työllistivät myös muotokuvamedaljongit. Merkittävä Sergelin saama kontakti oli ystävystyminen sotamarsalkka Augustin Ehrensvärdin pojan Carl August Ehrensvärdin kanssa. Sergel viimeisteli vuosina 1801–1802 Suomenlinnassa olevan Augustin Ehrensvärdin hautamuistomerkin, jonka luonnoksen oli tehnyt J. E. Rein. Toinen Suomessa oleva Sergelin veistos on vuosina 1812–1813 tehty Henrik Gabriel Porthanin muotokuva Helsingin yliopistossa. Tukholman Hötorgetilla sijainnut Sergelhuset oli hänen ateljeensa, jossa on myöhemmin työskennellyt useita taiteilijoita. Sergelin nimeä kantavat Tukholmassa Sergelin tori ja Sergelgatan. ==Lähteet== Luokka:Ruotsalaiset kuvanveistäjät Luokka:Ruotsalaiset taidemaalarit Luokka:Vuonna 1740 syntyneet Luokka:Vuonna 1814 kuolleet
Anna Kotšneva

Anna Kotšneva (s. 25. tammikuuta 1970) on entinen neuvostoliittolainen rytminen kilpavoimistelija. Hän voitti rytmisen voimistelun maailmanmestaruuden keiloissa vuonna 1987. Hänen tyttärensä on Nastia Liukin, joka voitti Pekingin olympialaisissa kultaa edustaen Yhdysvaltoja. == Lähteet == Luokka:Neuvostoliittolaiset voimistelijat Luokka:Elävät henkilöt Luokka:Vuonna 1970 syntyneet
The Unparalleled Adventures of One Hans Pfaall

The Unparalleled Adventures of One Hans Pfaall on Kari Peitsamon ja hänen Straight Perverts -yhtyeensä studioalbumi, joka julkaistiin 1. marraskuuta 2010. Levy on Peitsamon järjestyksessään 58. albumi ja jäi ainoaksi Straight Perverts -yhtyeen julkaisuksi yhtyeen hajottua jo ennen levyn julkaisua. == Kappaleet == Kaikki kappaleet säveltänyt, sanoittanut ja sovittanut Kari Peitsamo. # The Unparalleled Adventures of One Hans Pfaall # Buick Electric Blue # Why Did You Kick My Heart Around? # Tzöötz # Underdog # My Bleeding Heart # Tractor Pulling Man # Tykki Lykki # I Promise I’ll Quit Drinking That Day # Jesus Freak # Forever New # Rock Duck # Huff and Puff # Do You Ever Cry? # Broken Spoke Shuffle # Did You Make Your Mama Proud? # A Daughter of a Secret Police # Phantom Reggae == Kokoonpano == * Kari Peitsamo – kitara, laulu * Jack Moron Straight – kitara, laulu * Little Milton – basso * Perv. O’Malley – rummut == Arvostelut == * Desibeli.net: Desibeli.net: Levyarvio * Soundi: Soundi: Levyarvio ==Lähteet== == Aiheesta muualla == * Suomen Maaseutumusiikkiyhdistyksen uutiset Luokka:Kari Peitsamon albumit Luokka:Vuoden 2010 albumit
Miesten Ykköspesis-kausi 1991

Pesäpallon Ykkössarjan kausi 1991 oli yhdestoista ykkössarjakausi pesäpallossa. Sarjan voitti Loimaan Palloilijat. ==Ykkössarja== === Runkosarja === Joukkue O V T H Juoksut Pts LP MPS RPL JuP KuP HP KoU HPK HNU UPV LKV KeK Loimaan Palloilijat 22 20 0 2 230-64 40 18-7 9-3 7-2 7-2 26-1 3-2 11-4 7-1 9-1 6-3 17-4 Muhoksen Pallo-Salamat 22 19 0 3 276-104 38 3-9 5-4 23-4 24-3 8-2 21-2 19-7 9-1 20-2 24-2 9-2 Riihimäen Pallonlyöjät 22 18 0 4 241-124 36 7-3 8-12 22-4 6-9 13-6 5-1 15-3 14-2 14-11 17-5 15-10 Juvan Pallo 22 11 2 9 215-185 24 11-7 7-8 11-13 9-11 12-5 22-5 19-1 4-1 5-5 10-4 30-8 Kuusankosken Puhti 22 11 1 10 186-183 23 1-8 9-6 6-8 5-2 2-7 9-6 4-7 12-10 24-10 21-8 13-4 Haminan Palloilijat 22 11 1 10 148-189 23 1-5 2-10 9-18 10-10 8-5 12-2 7-5 17-5 5-4 10-4 10-1 Koskenkorvan Urheilijat 22 9 0 13 140-191 18 3-16 7-9 3-12 8-9 21-17 7-0 3-14 7-0 2-1 10-6 6-1 Haapajärven Pesä-Kiilat 22 8 0 14 197-223 16 2-15 2-12 7-15 3-11 16-8 1-8 4-11 8-10 15-4 20-8 22-2 Hongikko 22 7 0 15 146-238 14 5-17 3-10 3-17 17-10 2-4 15-4 6-11 8-34 4-10 13-4 16-15 Ulvilan Pesä-Veikot 22 5 2 15 115-183 12 1-7 2-5 2-6 3-6 2-10 2-8 4-9 11-9 10-4 8-8 9-4 Lohjan Kisa-Veikot 22 5 2 15 163-242 12 0-10 5-18 2-4 15-5 4-4 4-10 9-6 16-5 9-11 10-3 19-11 Kempeleen Kiri 22 4 0 18 133-264 8 0-13 2-14 1-5 4-12 8-7 20-5 11-8 6-8 5-9 4-9 10-8 Loimaa nousi Superpesikseen. Muhos ja Riihimäki karsintaan Superpesiksen 12.-13.. sijoittuneiden kanssa. Suomensarjaan putosi suoraan Kempele, Ulvila joutui karsintaan. Tilalle nousivat Suomensarjan lohkovoittajat: Puurtilan Kisa-Pojat, Jokioisten Koetus ja Nurmon Jymy. sekä lohkokakkosten välisen karsinnan voittaja Pattijoen Urheilijat. Myös Hakunilan Kisa nostettiin ykköspesikseen kaudelle 1992 (Lohjan Kisa-Veikkojen paikalle?). ===Superpesiskarsinta=== Riihimäen Pallonlyöjät – Mansen Pesäpallo 31\. elokuuta RPL Manse 5–3 1\. syyskuuta Manse RPL 6–4 8\. syyskuuta RPL Manse 9–7 Riihimäki nousi otteluvoitoin 2-1 Vaasan Maila – Muhoksen Pallo- Salamat 31\. elokuuta MuPS VM 11–6 1\. syyskuuta VM MuPS 14–0 8\. syyskuuta MuPS VM 2–8 Vaasa säilyi otteluvoitoin 2-1 === Ykköspesiksen karsinta === Pattijoen Urheilijat – Ulvilan Pesä-Veikot 1\. peli PattU Ulvila 4-1 2\. peli Ulvila PattU 4-6 Pattijoen Urheilijat nousi ykköspesikseen voitoin 2-0. ==Lähteet== * http://mrasilainen.com/sarjat/ottelut/M_1-sarja_1981-2008.xls * Suomen Pesäpalloliitto, Arto Ojaniemi : Pesäpallon vuosikirja 1992 Luokka:Pesäpallon Ykkössarjakaudet Luokka:Vuoden 1991 pesäpallo
Hietasisilisko

Hietasisilisko (Lacerta agilis) on suurimpaan osaan Eurooppaa levinnyt sisiliskolaji. Pohjoisrajana on Etelä- ja Luoteis-Englanti ja Skandinavian eteläosat. Laji puuttuu Iberian niemimaalta. Idässä sitä tavataan Mongoliaan saakka ulottuvalla alueella Keski-Aasiassa. Suomessa laji havaittiin vuonna 2014 Turun seudulla. Hietasisiliskon pituus kuonosta hännänpäähän voi pisimmillään olla 25 senttimetriä, Suomessa ehkä vähän vähemmän. Se on rakenteeltaan tavallista sisiliskoa huomattavasti tanakampi, ja sen pää on suhteellisen iso ja raskasrakenteinen, etenkin koirailla. Selässä erottuu tavallisesti selvä, kapeiden suomujen muodostama nauha. Useimpien eläinten, myös poikasten, kyljissä näkyy rengastäpliä. Koiraat ovat pohjaväriltään vihreitä, naaraat ruskeita. Hietasisiliskot elävät erilaisilla kuivilla elinpaikoilla, kuten kasvillisuuden peittämissä rantojen hiekkakinoksissa ja hietanummilla. Ne syövät hyönteisiä ja myös erilajisten sisiliskojen poikasia. Toisin kuin sisilisko, hietasisilisko munii munia (4–14 kpl), jotka se hautaa hiekkakinokseen, auringon haudottaviksi. Liskot alkavat lisääntyä 3–4-vuotiaina. Talven ne horrostavat kaivamassaan kolossa. Ruotsissa on havaittu 19-vuotiaaksi elänyt hietasisilisko. Vuonna 2014 hietasisiliskoja löydettiin Varsinais-Suomesta. Suomen lähialueilla sitä tavataan muun muassa Venäjän Karjalassa, Baltiassa ja Ruotsissa. Hietasisiliskolla on noin kymmenen alalajia: Karjalassa tavattu lisko on eri alalajia kuin Suomesta löydetty. == Lähteet == * Arnold,E.Nicholas:Reptiles and Amphibians of Europe.Princeton&Oxford;:Princeton University Press,2002.ISBN 0-691-11413-7 * Pekkarinen,A,Terhivuo,J,Varis,V,Hietasisilisko Fennoskandiassa ja Virossa.Helsinki:Suomen biologian seura Vanamo.1996.Luonnon tutkija 100 (1996):2.URL: http://elektra.helsinki.fi/se/l/0024-7383/100/2/hietalis.pdf * * === Viitteet === Luokka:Sisiliskot
Khambatinlahti

Khambatinlahti on Arabianmereen kuuluva lahti, joka sijaitsee Gujaratin osavaltion alueella Länsi-Intiassa. Lahti on noin 80 kilometriä pitkä ja erottaa Kathiawarin niemimaan Gujaratin osavaltion itäisestä osasta. Narmada ja Taptijoki laskevat Khambatinlahteen. Lahti tunnetaan voimakkaista vuorovesistään. Lahden rannalla sijaitseva maailman suurimpiin lukeutuva Alangin laivaromuttamo käyttää voimakasta vuorovesivaihtelua hyväkseen, kun suuret laivat ajetaan rannalle vuoroveden ollessa korkeimmillaan muutaman kerran kuukaudessa, ja puretaan vuoroveden laskiessa. Vuonna 1977 valmistuneen matkustaja-autolautta GTS Finnjetin purkutyöt aloitettiin Alangin romuttamolla syyskuussa 2008.Finnjetin romutus täydessä käynnissä Intiassa HS.fi. 1.10.2008. Viitattu 24. lokakuuta 2010. == Lähteet == == Aiheesta muualla == Luokka:Intian valtameren lahdet Luokka:Gujaratin maantiede
American Accordionists’ Association

American Accordionists’ Association (AAA) on vuonna 1938 perustettu yhdysvaltalainen harmonikka-alan järjestö. Järjestön puheenjohtajana vuonna 2020 toimii Joseph Ciccone. ==Toiminta-ajatus== Yhdistyksen tehtävänä on edistää harmonikkatietoisuutta ja -tietoa sekä soittimen arvostusta julkisuudessa ja tiedotusvälineissä. Se edistää harmonikkayhteisön ykseyttä ja kannustaa jäseniään yhteistyöhön sekä toistensa kanssa että muiden organisaatioiden kanssa harmonikan näkyvyyden edistämiseksi. Yhdistys pyrkii myös edistämään harmonikkamusiikin tasoa, huomioimaan alan toimijoiden saavutuksia, järjestämään eritasoisia harmonikkakilpailuja ja opetustilaisuuksia sekä edistämään harmonikansoiton opetuksen ja taiteen tasoa. ==Historia== Järjestö perustettiin 9. maaliskuuta 1938 New Yorkissa. Perustajajäseniä olivat Joe Biviano, Sydney Dawson, Pietro Deiro, Pietro Frosini, Anthony Galla-Rini, John Gart, Abe Goldman, Charles Magnante, Charles Nunzio, Sam Roland, Byron Streep ja Gene Von Hallberg. Pietro Deiro valittiin järjestön ensimmäiseksi puheenjohtajaksi. ==Lähteet== Luokka:Yhdysvaltalaiset järjestöt Luokka:Harmonikka
Renjith Maheshwary

Renjith Maheshwary (; s. 30. tammikuuta 1986 Kerala, Intia) on intialainen kolmiloikkaaja. Maheshwary karsiutui loppukilpailusta alle 20-vuotiaiden MM- kilpailuissa Grossetossa 2004. Hän sijoittui neljänneksi Dohan Aasian kisoissa 2006 tuloksella 16,54 ja voitti Aasian-mestaruuden Ammanissa 2007 tuulituloksella 17,19. Hän karsiutui loppukilpailusta Osakan MM-kilpailuissa 2007 ja Pekingin olympialaisissa 2008. Kantonin Aasian-mestaruuskilpailuissa 2009 hän sijoittui neljänneksi sentin pronssimitalista jääneenä. Delhin Kansainyhteisön kisoissa 2010 hän sai pronssia Intian ennätystuloksella 17,07. Daegun MM-kilpailuissa 2011 ja Lontoon olympialaisissa 2012 hän jäi karsinnassa ilman tulosta. Aasian-mestaruuskilpailuissa 2013 hän saavutti hopeaa. Saman vuoden Moskovan MM-kilpailuissa hän karsiutui loppukilpailusta. Sisäratojen Aasian-mestaruuskilpailuissa 2016 hän sai kolmiloikassa hopeaa. == Lähteet == Luokka:Intialaiset kolmiloikkaajat Luokka:Vuonna 1986 syntyneet Luokka:Elävät henkilöt
Pauli Välimäki

Pauli Erik Välimäki (s. 20. joulukuuta 1955 Kokkola) on suomalainen toimittaja ja poliitikko. Hänen puolueensa on Vihreä liitto. Välimäki kirjoitti ylioppilaaksi vuonna 1975 Kokkolan yhteislyseosta, minkä jälkeen hän opiskeli vuodesta 1977 tiedotusoppia Tampereen yliopistossa. Hän valmistui yhteiskuntatieteiden maisteriksi vuonna 1990. Hän toimi 1978–1979 päätoimittajana Etsijä-lehdessä, 1979–1980 uutistoimittajana Kansan Äänessä ja 1981–1986 toimittajana ja toimitussihteerinä Hämeen Yhteistyössä. Vuonna 1985 hän oli perustamassa Radio 957 -paikallisradiota ja vuosina 1986–1989 hän toimi Vihreän Langan päätoimittajana. Hän on työskennellyt vuodesta 1990 vapaana toimittajana. Vapaana toimittajana Välimäki on muun muassa kirjoittanut Helsingin Sanomiin, Kuluttajaan ja Vihreään Lankaan sekä toiminut radiotoimittajana Radio Suomessa ja Ylen ykkösellä. Hänen toimittamiinsa radio-ohjelmiin kuului muun muassa ympäristöohjelma Varrella virran. Suomen freelance-journalistit ry valitsi hänet vuoden freelance-journalistiksi 2000. Poliitikkona Välimäki on toiminut Vihreän liiton varapuheenjohtajana vuosina 1990–1991 ja Tampereen kaupunginvaltuuston jäsenenä vuosina 1998–2006 sekä Tampereen kaupunginhallituksen jäsenenä vuosina 1999–2002 ja 2005–2006. Vuosina 2003–2004 hän oli kaupunginvaltuuston toinen varapuheenjohtaja ja vuosina 1999–2006 vihreän valtuustoryhmän puheenjohtaja. Hän erosi kaupunginvaltuuston jäsenyydestä aloitettuaan viestinnän erityisasiantuntijana Tampereen pormestarin Timo P. Niemisen esikunnassa vuoden 2007 alussa. Välimäki on ollut myös eduskuntavaaliehdokkaana, ensimmäisen kerran eduskuntavaaleissa 1983 silloisessa Hämeen läänin pohjoisessa vaalipiirissä ja viimeisimmän kerran eduskuntavaaleissa 2007 Pirkanmaan vaalipiirissä, mutta ei ole tullut valituksi. Välimäki on naimisissa Irene Roivaisen kanssa ja hänellä on kolme lasta, vuosina 1981 ja 1994 syntyneet pojat sekä vuonna 1989 syntynyt tytär. == Lähteet == Luokka:Suomalaiset päätoimittajat Luokka:Suomalaiset radiotoimittajat Luokka:Vihreän liiton poliitikot Luokka:Tampereen kaupunginvaltuutetut Luokka:Vuonna 1955 syntyneet Luokka:Elävät henkilöt
Lima (jalkapalloilija, 1983)

Rodrigo José Lima dos Santos, yleensä vain Lima (s. 11. elokuuta 1983 Monte Alegre, Brasilia) on brasilialainen jalkapalloilija. Hän edustaa Portugalin pääsarjassa pelaavaa Benficaa ja on pelipaikaltaan hyökkääjä. == Seurajoukkueura == Lima edusti pelaajauransa alkuvaiheilla useita brasilialaisjoukkueita. 21. heinäkuuta 2009 ukrainalaisseura Metalist Harkova ilmoitti hankkineensa brasilialaishyökkääjän riveihinsä noin 1 miljoonan euron siirtokorvauksella.Metalist, acquistato l'attaccante brasiliano Lima ITASportPress. Viitattu 25.10.2010. Siirto ei kuitenkaan lopulta toteunut, sillä Lima ei läpäissyt ennen siirron vahvistamista suoritettua lääkärintarkastusta. Myöhemmin samana kesänä hän teki sopimuksen portugalilaisen Belenensesin kanssa. 1\. heinäkuuta 2010 hän siirtyi kolmivuotisella sopimuksella Sporting Clube de Bragaan. 24. elokuuta 2010 pelatussa Mestarien liigan pudotuskierroksen toisessa osaottelussa Sevillaa vastaan Lima teki hattutempun, kun Braga eteni yhteistuloksella 5–3 ensimmäistä kertaa historiassaan turnauksen lohkovaiheeseen.Braga beat Sevilla in Spain to reach Champions League group stage Guardian. Viitattu 25.10.2010. == Lähteet == == Aiheesta muualla == * Liman esittely ja tilastot UEFA:n sivustolla Luokka:Brasilialaiset jalkapalloilijat Luokka:Vuonna 1983 syntyneet Luokka:Elävät henkilöt
Ekhemos

Ekhemos (, ) oli kreikkalaisessa mytologiassa Arkadian kuningas, joka seurasi kuninkaana Lykurgosta tämän suvun sammuttua. Ekhemos oli Airopoksen poika ja Kefeuksen lapsenlapsi, ja hän meni naimisiin Timandran, Ledan ja Tyndareuksen tyttären kanssa.Apollodoros: Bibliotheke ('Kirjasto') 3.10.6 (engl. käännös).Pausanias: Periegesis tes Hellados ('Kreikan kuvaus') 8.5.1 (engl. käännös). Ekhemoksen hallitusaikana doorilaiset hyökkäsivät Peloponneksokselle. Heidän johtajansa Hyllos, Herakleen poika haastoi vastustajansa kaksinkamppailuun, jonka lopputuloksen mukaan joko maa luovutettaisiin herakleideille tai sitten nämä pidättäytyisivät hyökkäämästä uudelleen joko seuraavaan viiteenkymmeneen tai sataan vuoteen. Ekhemos otti haasteen vastaan ja löi Hylloksen pakottaen herakleidit siten peräytymään.Diodoros Sisilialainen: Historian kirjasto 4.58.1–4 (engl. käännös). == Lähteet == Luokka:Kreikkalainen mytologia
John R. Dunning

John Ray Dunning (24. syyskuuta 1907 Shelby, Nebraska – 25. elokuuta 1975 Key Biscayne, Florida) oli yhdysvaltalainen ydinfyysikko jonka ydinfissiokokeet olivat luomassa pohjaa atomipommin kehittämiselle. Dunning oli professori ja dekaani. Yhdessä italialaissyntyisen ydintutkimuksen uranuurtaja Enrico Fermin kanssa hän oli eräs Manhattan-projektin kantavista voimista (joita olikin lukuisasti). Dunning työskenteli myös Columbian yliopiston dekaanina vuosina 1950–1969. Hänelle myönnettiin lukuisia kunniatitteleitä sekä muita meriittejä, kuten erinäisiä palkintoja ja kunnianosoituksia tutkimusurallaan. Dunning oli mukana kehittämässä sekä syklotronin kehittelyä sekä kaasudiffuusio-menetelmää uraanin eri isotooppien erottelemiseksi toisistaan. == Lähteet == * Georg Popp & Heinrich Pleticha: Miljoona vuotta - viisi sekuntia, Wsoy 1962 (alkuteos Arena-Verlag Georg Popp, Würzburg 1958: Wir leben Seit Fünf Sekunden) Luokka:Yhdysvaltalaiset ydinfyysikot Luokka:Vuonna 1907 syntyneet Luokka:Vuonna 1975 kuolleet
Olaf Hampel

Olaf Hampel (s. 1. marraskuuta 1965 Bielefeld) on saksalainen entinen rattikelkkailija. Ensimmäisen arvokisamitalinsa, EM-hopean, Hampel saavutti vuonna 1991 Dirk Wiesen johtamassa neljän miehen joukkueessa. Olympialaisista Hampel saavutti olympiakultaa neljän miehen rattikelkkailussa 1994 Lillehammerissa Harald Czudajn joukkueessa ja 1998 Naganossa Christoph Langenin joukkueessa. Lisäksi hän saavutti MM-kultaa Langenin jarrumiehenä kahden miehen rattikelkkailussa vuonna 1995 ja neljän miehen kelkkailussa vuonna 1996, jolloin hän voitti lisäksi EM-kultaa sekä kahden että neljän miehen rattikelkkailussa. Saksan mestaruuden hän voitti vuosina 1989 ja 1995 kahden miehen rattikelkkailussa ja 1996 neljän miehen rattikelkkailussa. Seuratasolla Hampel edusti BSC Winterbergiä. Hän on 183 senttimetriä pitkä ja painaa 98 kilogrammaa. ==Arvokisamitalit== Olympialaisethttp://sports123.com/bob/mo-4.html *1994 :neljän miehen kelkka: kultaa (Czudaj, Brannasch, Hampel, Szelig) *1998 :neljän miehen kelkka: kultaa (Langen, Zimmermann, Jakobs, Hampel) Maailmanmestaruuskilpailuthttp://sports123.com/bob/mw-2.htmlhttp://sports123.com/bob/mw-4.html *1995 :kahden miehen kelkka: kultaa (Langen, Hampel) *1996 :neljän miehen kelkka: kultaa (Langen, Zimmermann, Rühr, Hampel) Euroopanmestaruuskilpailuthttp://sports123.com/bob/me-2.htmlhttp://sports123.com/bob/me-4.html *1991 :neljän miehen kelkka: hopeaa (Wiese, Wölm, Rogge, Hampel) *1996 :kahden miehen kelkka: kultaa (Langen, Hampel) :neljän miehen kelkka: kultaa (Langen, Kohlert, Zimmermann, Hampel) *1998 :kahden miehen kelkka: hopeaa (Langen, Hampel) :neljän miehen kelkka: pronssia (Langen, Zimmermann, Kohlert, Hampel) *1999 :kahden miehen kelkka: pronssia (Dostthaler, Hampel) ==Lähteet== *Sports-reference.com: Olaf Hampel ===Viitteet=== Luokka:Saksalaiset rattikelkkailijat Luokka:Saksalaiset olympiavoittajat Luokka:Vuonna 1965 syntyneet Luokka:Elävät henkilöt
Quebecin ensimmäinen konferenssi

Quebecin ensimmäinen konferenssi pidettiin 13.–24. elokuuta 1943 Quebecissa Kanadassa. Se oli toisen maailmansodan konferenssi, johon osallistuivat liittoutuneiden päämiehistä pääministeri Winston Churchill Britanniasta, presidentti Franklin D. Roosevelt Yhdysvalloista ja isäntämaasta pääministeri William Lyon Mackenzie King. Tapaamisessa Britannia vahvisti Yhdysvaltain ylivallan Tyynenmeren sotanäyttämöllä, jossa pyrittiin tehostamaan sotatoimia. Osapuolet päättivät jatkaa Tšiang Kai-šekin avustamista Kiinassa, ja Kaakkois- Aasian joukot määrättiin vara-amiraali Louis Mountbattenin alaisuuteen. Kokouksessa päätettiin myös kiihdyttää taisteluita Italiassa, jotta Mussolinin kukistumista voitaisiin hyödyntää jatkossa. Osapuolet hyväksyivät kenraali Frederick E. Morganin suunnitelman Englannin kanaalin yli tehtävästä hyökkäyksestä, operaatio Overlordista, jonka kaavailtiin toteutuvan 1. toukokuuta 1944. Britanniassa rakennettiin operaatiota varten kelluvia keinotekoisia satamia, jotka aiottiin hinata Ranskan rannikolle. Hyökkäyksen komentajuus annettiin amerikkalaisille. ==Lähteet== == Aiheesta muualla == Luokka:Toisen maailmansodan konferenssit Ensimmäinen konferenssi Luokka:1943
FIPFA

FIPFA (Fédération Internationale de Powerchair Football Association) on kansainvälinen sähköpyörätuolijalkapallon kattojärjestö. Sen päämaja sijaitsee Pariisissa, Ranskassa. Se perustettiin vuonna 2006 sen jälkeen, kun yhdeksän eri maan edustajat tapasivat ensin Portugalin Coimbrassa ja toisen kerran Atlantassa, Yhdysvalloissa. He sopivat pelin säännöistä ja perustivat lajille kansainvälisen kattojärjestön. == Organisaatio == FIPFA on organisaatioltaan samantyyppinen kuin FIFA, jolla on useita kansainvälisiä maanosaliittoja. Toistaiseksi FIPFAn ainut organisoitunut maanosaliitto on Euroopan sähköpyörätuolijalkapallon liitto EPFA, johon kuuluu tällä hetkellä seitsemän jäsenmaata: Suomi, Belgia, Tanska, Britannia, Ranska, Portugali ja Turkki. Pohjois- ja Etelä-Amerikkaan ollaan tällä hetkellä rakentamassa Amerikkojen sähköpyörätuolijalkapallon konferenssia, PFCA:ta. FIPFAn tavoitteena on perustaa maanosaliitot myös Aasiaan ja Afrikkaan. Aasiassa FIPFAn jäsenmaita ovat ainakin Japani ja Singapore. FIPFAn ylin päättävä elin on kymmenen nelivuotiskautisen jäsenen muodostama neuvosto. Sen puheenjohtaja valvoo lajille ehdotettuja esityksiä, joita esittävät lajia eri puolilla maailmaa kehittämään pyrkivät komissiot. == Aiheesta muualla == * FIPFAn viralliset sivut Luokka:Kansainväliset urheilujärjestöt
Irene Roivainen

Irene Roivainen (s. 14. joulukuuta 1955 Sotkamo) on suomalainen sosiaalitieteilijä ja poliitikko. Hänen puolueensa on Vihreä liitto. Roivainen on koulutukseltaan yhteiskuntatieteiden tohtori, joksi hän valmistui vuonna 1999, pääaineenaan sosiaalityö. Hänen väitöskirjansa, nimeltään Sokeripala metsän keskellä – lähiö sanomalehden konstruktiona, käsitteli lähiöstä rakennettua kuvaa Helsingin Sanomissa. Myös hänen pro gradunsa vuodelta 1987 ja lisensiaatintyönsä vuodelta 1992 liittyivät lähiöihin. Roivainen on työskennellyt muun muassa sosiaalityön yliassistenttina ja määräaikaisena professorina sekä sosiaalipolitiikan ja sosiaalityön laitoksen johtajana Tampereen yliopistossa. Poliitikkona Roivainen on vaikuttanut Tampereen kunnallispolitiikassa. Hän nousi Tampereen kaupunginvaltuuston jäseneksi vuonna 1999 varavaltuutetun paikalta, minkä jälkeen hänet on valittu valtuuston varsinaiseksi jäseneksi neljissä vaaleissa, 2000, 2004, 2008 ja 2012. Vuosina 2009–2012 hän toimi kaupunginvaltuuston puheenjohtajana. Hän on ollut myös kaupunginhallituksen jäsen vuosina 2007–2008. Roivaisen muihin luottamustehtäviin ovat kuuluneet muun muassa Sosiaalityön tutkimuksen seuran puheenjohtajuus 2005–2006, Suomen Setlementtiliiton varapuheenjohtajuus ja Tampereen seurakuntayhtymän yhteisen kirkkovaltuuston jäsenyys. Roivainen valittiin Suomen Setlementtiliiton puheenjohtajaksi marraskuussa 2010. Roivainen on ollut naimisissa Pauli Välimäen kanssa vuodesta 1980 ja hänellä on kolme lasta. == Lähteet == Luokka:Vihreän liiton poliitikot Luokka:Suomalaiset yhteiskuntatieteilijät Luokka:Tampereen kaupunginvaltuutetut Luokka:Tampereen yliopiston professorit Luokka:Vuonna 1955 syntyneet Luokka:Elävät henkilöt Luokka:Suomalaiset professorit
Leena Saraste

Leena Saraste (ent. Salokangas, s. 3. elokuuta 1942) on suomalainen valokuvaaja ja filosofian tohtori. Hän on työskennellyt valokuvaajana, alan opettajana, tutkijana ja taiteilijana.Anu Uimonen, Valokuvaajatar kirjailee, Helsingin Sanomat, 25.10.2010 sivu C 3Hippolyte, viitataan 14.11.2012 Sarasteen teoksia on muun muassa Suomen valokuvataiteen museon kokoelmissa. == Elämä == Saraste opiskeli Taideteollisen oppilaitoksen (nyk. Aalto-yliopisto) kamerataiteen laitoksella, josta hän valmistui 1965. Sen jälkeen hän opiskeli taidehistoriaa Helsingin yliopistossa ja väitteli tohtoriksi 2004. Hänen väitöskirjansa otsikko oli: "Valo, muoto vai elämä, Kameraseurat kohti modernia 1950-luvulla". Saraste on julkaissut 1980 valokuvauksen perusteoksen Valokuva, pakenevan todellisuuden kuvajainen, jota on käytetty oppikirjana. Teoksesta on ilmestynyt kaksi täysin uudistettua laitosta nimillä Valokuva tradition ja toden välissä (1996) ja Valokuva, muisto – viesti – taide (2010). Saraste matkusteli 1980-luvulla Syyriassa, Palestiinassa ja Libanonissa dokumentoiden erityisesti palestiinalaisten pakolaisten arkea Beirutin leireillä. Hän julkaisi matkoistaan kuvajournalistisen kirjan Rakkaani, Palestiina (1983). ==Kirjallinen tuotanto== *Valokuva, pakenevan todellisuuden kuvajainen, Kirjayhtymä, 1980 *Rakkaani, Palestiina, Tutkijaliitto, 1983 *Valokuva tradition ja toden välissä, Musta taide, 1996 ISBN 952-9851-07-3 *Valo on kaikki, muoto on kaikki, ihminen on kaikki, Suomen valokuvataiteen museon säätiö 2001 *Valokuva, muisto – viesti – taide, Musta taide, 2010 ==Palkinnot ja tunnustukset == *Valokuvataiteen valtionpalkinto vuosina 1981 ja 2004 *Naiskulttuuripalkinto, 1988 *Finnfoto-palkinto, 2005 Kuka kukin on 2015, s.819-820. Otava, Helsinki. ==Lähteet== ==Aiheesta muualla== *Leena Saraste: Valo, muoto vai elämä, väitöskirjan lataussivu; aiheena kameraseurojen valokuvausperinne 1950-luvulla * *Valtionpalkinnon myöntämisperusteet 2004 Luokka:Suomalaiset valokuvaajat Luokka:Vuonna 1942 syntyneet Luokka:Elävät henkilöt
Arethusa (täsmennyssivu)

Arethusa voi viitata seuraaviin: * Arethusa, kreikkalaisen mytologian nymfi * Arethusa, antiikin aikainen kaupunki Mygdoniassa * Arethusa, kasvisuku (heimo kämmekkäkasvit) * HMS Arethusa (1759), 32-tykkinen viidennen luokan alus * HMS Arethusa (1781), Minerva-luokan 38-tykkinen viidennen luokan alus * HMS Arethuse (1793), 38-tykkinen viidennen luokan alus * HMS Arethusa (1817), Leda-luokan 46-tykkinen viidennen luokan alus * HMS Arethusa (1849), Constance-luokan 50-tykkinen neljännen luokan linjalaiva * HMS Arethusa (1882), Leander-luokan panssarikansiristeilijä * HMS Arethusa (1913), Arethusa-luokan kevyt risteilijä * HMS Arethusa (26), Arethusa-luokan kevyt risteilijä * HMS Arethusa (F38), Leander-luokan fregatti * Arethusa-luokka (1934), Britannian Kuninkaallisen laivaston toisen maailmansodan aikana palvellut risteilijäluokka * Arethusa-luokka (1913), Britannian Kuninkaallisen laivaston ensimmäisessä maailmansodassa palvellut risteilijäluokka
Natriumdikromaatti

Natriumdikromaatti (Na2Cr2O7) on natrium- ja dikromaatti-ionien muodostama epäorgaaninen ioniyhdiste. Ainetta käytetään kromin ja kromiyhdisteiden valmistuksessa hapettimena orgaanisessa synteesissä ja tekstiiliteollisuudessa. ==Valmistus== Natriumdikromaattia tuotetaan kromiittimalmista kuumentamalla sitä emäksen esimerkiksi natriumkarbonaatin kanssa, jolloin muodostuu natriumkromaattia. Natriumkromaatista natriumdikromaattia saadaan käsittelemällä natriumkromaatin vesiliuosta rikkihapolla tai hiilidioksidilla. Tällöin keltainen natriumkromaatti muuttuu oranssiksi natriumdikromaatiksi. Vesiliuos väkevöidään ja natriumdikromaatti kiteytetään alipaineessa.Billie J. Page, Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 25.10.2010Gerd Anger,Jost Halstenberg, Klaus Hochgeschwender, Christoph Scherhag, Ulrich Korallus, Herbert Knopf, Peter Schmidt & Manfred Ohlinger : Chromium Compounds, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 25.10.2010 :2 Na2CrO4 \+ H2SO4 → Na2Cr2O7 \+ Na2SO4 \+ H2O :2 Na2CrO4 \+ 2 CO2 \+ H2O → Na2Cr2O7 \+ 2 NaHCO3 Näin saatu tuote on kidevedellistä dihydraattia Na2Cr2O7·2H2O, josta kidevesi poistuu, kun se kuumennetaan 100 °C:n lämpötilaan. ==Käyttö== Natriumkromaattia käytetään valmistettaessa kromimetallia ja kromiyhdisteitä, kuten kromi(III)oksidia. Orgaanisen kemian synteeseissä sitä käytetään hapettimena. Se on hieman halvempaa kuin kaliumdikromaatti, mutta ongelmana on natriumdikromaatin hygroskooppisuus. Yhdistettä käytetään myös nahan parkitsemisessa ja analyyttisenä reagenssina laboratorioissa. ==Turvallisuus== Natriumdikromaatti on myrkyllistä ja ärsyttää silmiä, ihoa ja hengitysteitä. Yhdisteen on todettu olevan karsinogeeninen ja aiheuttavan mutaatioita. ==Lähteet== Luokka:Kromaatit Luokka:Natriumyhdisteet
Jean-Julien Rojer

Jean-Julien Rojer (s. 25. elokuuta 1981 Curaçao) on curaçaolainen tennispelaaja. Parhaimmillaan hän on sijoittunut ATP-maailmanlistalla nelinpelissä sijalle 17 ja kaksinpelissä sijalle 218. Lokakuussa 2010 hän voitti Eric Butoracin kanssa Tokion ja Tukholman ATP-turnausten nelinpelin. Huhtikuussa 2011 hän voitti Butoracin kanssa Estorilin nelinpelin, toukokuussa Nizzan nelinpelin ja syyskuussa Kuala Lumpurin nelinpelin. Aisam-ul-Haq Qureshin parina hän voitti toukokuussa 2012 Estorilin nelinpelin ja kesäkuussa Hallen nelinpelin. Lisäksi hän on pelannut viisi kertaa Johan Brunströmin kanssa ja kolme kertaa Eric Butoracin kanssa ATP-turnauksen loppuottelussa. Australian avointen 2010 nelinpelissä hän selviytyi Johan Brunströmin kanssa kolmannelle kierrokselle. ==Nelinpeliturnausvoitot (8)== Nro Pvm Turnaus Paikka Kenttä Pari Vastustaja Tulos 1\. 4.10.2010 Japan Open Tennis Championships Tokio, Japani Kova Eric Butorac Andreas Seppi Dmitri Tursunov 6–3, 6–2 2\. 18.10.2010 Stockholm Open Tukholma, Ruotsi Kova Eric Butorac Johan Brunström Jarkko Nieminen 6–3, 6–4 3\. 25.4.2011 Estoril Open Estoril, Portugali Massa Eric Butorac Marc López David Marrero 6–3, 6–4 4\. 16.5.2011 Open de Nice Côte d’Azur Nizza, Ranska Massa Eric Butorac Santiago González David Marrero 6–3, 6–4 5\. 26.9.2011 Malaysian Open Kuala Lumpur, Malesia Kova Eric Butorac František Čermák Filip Polášek 6–1, 6–3 6\. 30.4.2012 Estoril Open Estoril, Portugali Massa Aisam-ul-Haq Qureshi Julian Knowle David Marrero 7–5, 7–5 7\. 11.6.2012 Gerry Weber Open Halle, Saksa Ruoho Aisam-ul-Haq Qureshi Treat Conrad Huey Scott Lipsky 6–3, 6–4 8\. 11.7.2015 Wimbledonin tennisturnaus Wimbledon, Lontoo, Yhdistynyt kuningaskunta Ruoho Horia Tecău Jamie Murray John Peers 77–65, 6–4, 6–4 ==Lähteet== * ===Viitteet=== Luokka:Curaçaolaiset tennispelaajat Luokka:Vuonna 1981 syntyneet Luokka:Elävät henkilöt
Sami Kukka

Sami Kukka (oik. Esa Santonen; s. 25. lokakuuta 1960 Tuulos) on suomalainen laulaja-lauluntekijä ja äänitarkkailija. Sami Kukka on työskennellyt muun muassa äänittäjänä ja masteroijana Henrik Otto Donnerin studiolla. == Diskografia == * * * * * * * * * * == Lähteet == == Aiheesta muualla == * Sami Kukan Facebook-sivu Luokka:Suomalaiset laulaja-lauluntekijät Luokka:Vuonna 1960 syntyneet Luokka:Elävät henkilöt
Saraste (täsmennyssivu)

Saraste voi tarkoittaa seuraavia: * Saraste, kristillinen rockyhtye * Saraste, seuraavien henkilöiden sukunimi: ** Einar Saraste, ent. Sarlin (1887–1975), suomalainen lääninlääkäri ja lääkintöneuvos ** Heini Saraste (s. 1955), suomalainen toimittaja ja kirjailija ** Juhani Saraste, ent. Sarlin (1918–1998), suomalainen toimitusjohtaja ja pääkonsuli ** Jukka-Pekka Saraste (s. 1956), suomalainen kapellimestari ** Julius Saraste, ent. Sarlin (1857–1914), suomalainen senaattori, kihlakunnantuomari ja kansanedustaja ** Leena Saraste (s. 1942), suomalainen valokuvaaja ** Niilo Saraste (1880–1938), suomalainen sotilaskapellimestari, musiikkiluutnantti ja säveltäjä ** Petri Saraste (s. 1958), suomalainen toimittaja
Anders Nyström

Anders "Blakkheim" Nyström (s. 22. huhtikuuta 1975 Tukholma) on ruotsalainen muusikko. Hänet tunnetaan parhaiten metalliyhtye Katatonian kitaristina. Nyström toimii myös Bloodbathin kitaristina. Hän on myös soittanut yhtyeessä Bewitched ja sooloprojektissaan Diabolical Masquerade. == Diskografia == Katatonia * * * * * * * * Bewitched * * Diabolical Masquerade * * * * Bloodbath * * * == Aiheesta muualla == * Luokka:Katatonia (yhtye) Luokka:Ruotsalaiset metallimusiikin kitaristit Luokka:Vuonna 1975 syntyneet Luokka:Elävät henkilöt
Erikoisjääkäripataljoona

Erikoisjääkäripataljoona (ErikjP) on Utin Jääkärirykmentin joukkoyksikkö, joka vastaa maavoimien erikoisjoukkojen koulutuksesta. Erikoisjääkäripataljoonaan kuuluvat sen kaksi perusyksikköä, Laskuvarjojääkärikomppania ja Erikoisjääkärikomppania. Erikoisjääkäripataljoona perustettiin vuoden 2005 alussa, kun sen alle yhdistettiin entiset Laskuvarjojääkäri− ja Sotilaspoliisikoulut. ==Lähteet== Luokka:Suomen maavoimien joukko-osastot
The Great Escape (Seventh Wonderin albumi)

The Great Escape on Seventh Wonderin neljäs studioalbumi, joka julkaistiin 3. joulukuuta 2010. Albumi on nauhoitettu keväästä syksyyn 2010. Albumi on ensimmäinen, jolle yhtye on nauhoittanut yli 10 minuuttia kestävän kappaleen. Se on myös viimeinen albumi, jonka yhtye nauhoitti nykyisen rumpalinsa, Johnny Sandinin, kanssa. Sandin lähtee bändistä henkilökohtaisista syistä, kun ennalta sovitut keikat on soitettu. "Alley Cat" on ensimmäinen Seventh Wonderin kappale, josta on tehty musiikkivideo. Albumin nimikkokappale The Great Escape on jaettu 13 osaan ja se on myös siis yhtyeen ensimmäinen yli 10-minuuttinen kappale. Siinä on havaittavissa selkeä konsepti. == Kappaleet == # # # # # # # == Kokoonpano == * Tommy Karevik – laulu * Johan Liefvendahl – kitara * Andreas Blomqvist – bassokitara * Johnny Sandin – rummut * Andreas Söderin – koskettimet == Arvostelut == * Imperiumi.net: 9–/10Imperiumi.net: Levyarvio == Lähteet == == Aiheesta muualla == * * Luokka:Vuoden 2010 albumit Luokka:Seventh Wonderin albumit
Egmond aan Zee

Egmond aan Zee on noin 5 000 asukkaan kylä, joka sijaitsee Bergenin kunnassa Pohjois-Hollannin länsirannikolla. Se perustettiin vuonna 977, kun Walgerus- niminen maanomistaja antoi kymmenelle köyhälle perheelle luvan rakentaa talonsa meren rannalle, kunhan nämä maksaisivat hänelle verona kymmenesosan saamistaan kalansaaliista. Koko historiansa ajan kylä on ollut sään ja meren armoilla, ja sen rakennukset ovat tuhoutuneet myrskyissä useita kertoja. Egmond aan Zeen terveellinen meri-ilmasto alkoi houkutella matkailijoita 1900-luvun alussa, ja kylä on yhä suosittu matkailukohde Alankomaissa. Sen näkyvin maamerkki on vuonna 1834 rakennettu Jan van Speyckin majakka. == Lähteet == ==Aiheesta muualla== Luokka:Pohjois-Hollanti Luokka:Alankomaiden kylät Luokka:Alankomaiden entiset kunnat
Leibnizin laki

Leibnizin laki (; ”erottamattomien identiteetti” tai ”erottamattomien samuus”) on ontologinen periaate, jonka mukaan oliot tai entiteetit ovat identtisiä eli samoja (yksi ja sama entiteetti), jos niiden kaikki ominaisuudet ovat samoja. Periaatteen on muotoillut saksalainen filosofi Gottfried Wilhelm Leibniz. Se on toinen hänen suurista ontologisista periaatteistaan, toinen on riittävän perusteen periaate. == Katso myös == * Identiteetti ja muutos == Aiheesta muualla == * Tieteen termipankki 12.10.2018: Filosofia:Leibnizin laki Luokka:Ontologia
Christ Agony (albumi)

__NOTOC__ Christ Agony on samannimisen yhtyeen ainoa Union-nimellä julkaisema albumi vuodelta 2005. Yhtye käytti Union -nimeä vuosina 2005–2007. ==Kappaleet== # # # # # # # # == Kokoonpano == * Cezar – laulu, kitara * Reyash – basso, laulu * Mlody – rummut == Arvostelut == * Lords of Metal: 79/100Union – Christ Agony == Lähteet == == Aiheesta muualla == * Christ Agony (albumi) Discogsissa * Luokka:Vuoden 2005 albumit Luokka:Christ Agonyn albumit
Condemnation

__NOTOC__ Condemnation on puolalaisen metalliyhtye Christ Agonyn seitsemän studioalbumi, joka on julkaistu vuonna 2008.http://www.metal- archives.com/release.php?id=191391 Yhtyeen laulaja-kitaristi Cezar omisti albumin äitinsä Elizabethin muistolle, joka kuoli albumin julkaisua edeltävänä vuonna. ==Kappaleet== Kaikki kappaleet säveltänyt ja sanoittanut Cezar # # # # # # # # # # ==Kokoonpano== * Cezar – laulu, kitarat * Reyash – basso, taustalaulu * Icanraz – rummut == Arvostelut == * Chaosvault.com: 5/6Chaosvault.com: Recenzje – Christ Agony „Condemnation” == Lähteet == == Aiheesta muualla == * * Luokka:Vuoden 2008 albumit Luokka:Christ Agonyn albumit
Kukkola (Joensuu)

Kukkola on vanha sukutila Joensuussa, joka toimii kokouspaikkana ja virkistys- ja matkailukohteena. Kukkolan tila sijaitsee lähellä Joensuun kantakaupunkia Karhunmäen kaupunginosassa Valtatie 6:n ja Valtatie 9:n lähellä. Sen osoite on Vanha valtatie 70. Rovasti ja opetusministeri Antti Kukkonen viljeli tilaa vuosina 1919-1958. Tilan omisti myöhemmin hänen tyttärensä Katri Kukkonen. Vuonna 1991 tila siirtyi testamenttilahjoituksena Pohjois-Karjalan maataloussäätiölle. Suurin osa metsistä siirtyi Joensuun kaupungille vuonna 2007. Nykyinen päärakennus on vuodelta 1889. Tilalla on arboretum eli puulajipuisto sekä marttojen vuonna 2002 perustama näytepuutarha. Antti Kukkosen historiasta kertoo kotimuseo sekä erikoinen muistomerkki Hiljainen huone. Lapsille on perinneseikkailupolku ja Katrin metsäpolku, aitan vintillä on taidenäyttelytila. Kiinteistö Oy Kukkolan koulutus- ja lomakeskuksen toimitusjohtajana työskenteli 1989–1997 agronomi, maanviljelysneuvos Veikko Puolanne. Viitattu 30.1.2023. Kukkola toimi SPR:n pakolaiskeskuksena vuosina 1990-1992. ==Lähteet== * Kägi, Karjalaisen kesälehti 2010: Kukkola kutsuu seikkailuun * Kukkolan kotisivu Viitattu 30.1.2023 ===Viitteet=== Luokka:Joensuun rakennukset ja rakennelmat
Satanic Masowhore

Satanic Masowhore on black metal -yhtye Impaled Nazarenen toinen single, joka on julkaistu vuonna 1993. == Kappaleet == # # == Kokoonpano == * Sluti666 – laulu * Jarno Anttila – kitara * Taneli Jarva – bassokitara * Kimmo Luttinen – rummut == Aiheesta muualla == * Luokka:Vuoden 1993 kappaleet Luokka:Impaled Nazarenen kappaleet
Hatikka

Hatikka oli Helsingin yliopiston Luonnontieteellisen keskusmuseon ylläpitämä luontohavaintopäiväkirja. Sivuston toiminta loppui 25.5.2018Hatikasta Vihkoon, minkä jälkeen havaintojen ilmoittaminen sekä vanhat havainnot siirrettiin Suomen Lajitietokeskuksen Vihko-palveluun. Hatikka oli ilmainen ja sinne pystyi tallentamaan omia luontohavaintojaan. Hatikkaa pystyi käyttämään kuten perinteistä havaintovihkoa. Hatikkaan ilmoitetut havainnot olivat myös tutkijoiden ja suojeluviranomaisten käytössä. Havaintojen avulla saatiin tietoa eliölajien runsauden ja levinneisyyden muutoksista. Tietoja hyödynnettiin tutkimuksessa, seurannassa ja luonnonsuojelussa. == Katso myös == * Hyönteistietokanta * Tiira (lintutietopalvelu) == Lähteet == Luokka:Biologiset tietokannat Luokka:Karttapalvelut Luokka:Suomalaiset verkkosivustot Luokka:Luonnontieteellinen keskusmuseo
Pesäpallon Ykkössarja 1989

Pesäpallon Ykkössarjan kausi 1989 oli yhdeksäs ykkössarjakausi pesäpallossa. Sarjan voittaja Vimpelin Veto ja kakkonen Oulun Lippo nousivat Superpesikseen. ==Ykkössarja== === Runkosarja === Joukkue O V T H Juoksut Pts ViV OuL HP PKP NJ MPS UPV JP RPL HNU LKV JyL Vimpelin Veto 22 17 0 5 206-105 34 10-2 8-2 7-0 8-3 10-4 5-4 19-10 4-3 17-6 22-3 9-1 Oulun Lippo 22 15 1 6 232-141 31 8-4 15-2 3-12 4-5 6-4 19-2 8-3 14-4 7-6 14-4 41-5 Haminan Palloilijat 22 15 0 7 183-126 30 7-6 4-10 8-4 10-5 18-6 6-4 11-8 15-2 4-1 13-6 19-4 Puurtilan Kisa-Pojat 22 14 0 8 192-123 28 3-4 10-1 12-6 2-4 3-4 9-8 7-2 9-4 6-3 6-2 9-3 Nurmon Jymy 22 12 1 9 175-145 25 6-4 5-11 9-15 9-3 6-9 10-6 2-7 5-2 10-10 18-9 19-1 Muhoksen Pallo-Salamat 22 12 0 10 146-132 24 2-6 4-6 3-2 11-13 5-4 4-9 8-3 11-7 10-6 4-3 16-1 Ulvilan Pesä-Veikot 22 11 1 10 159-144 23 0-6 7-3 7-0 11-9 3-5 3-7 10-6 3-10 8-5 21-9 15-6 Juvan Pallo 22 10 1 11 143-187 21 2-14 5-5 3-14 8-7 13-9 6-3 9-5 3-14 8-6 10-3 19-12 Riihimäen Pallonlyöjät 22 9 0 13 180-173 18 9-19 10-14 2-4 1-12 7-8 8-6 4-7 11-3 15-9 16-4 16-2 Hongikko 22 6 2 14 194-190 14 20-9 13-15 7-5 17-19 6-11 1-11 3-3 11-2 9-11 14-1 25-5 Lohjan Kisa-Veikot 22 5 0 17 133-263 10 9-7 21-15 2-10 4-23 6-5 11-8 6-8 4-5 5-20 10-5 5-6 Jyväskylän Lohi 22 3 0 19 87-301 6 1-8 1-11 2-8 3-14 4-17 0-6 3-15 4-8 7-4 3-11 13-6 Vimpeli ja Oulu nousivat SM-sarjaan. Hamina karsintaan SM-sarjan 10. sijoittuneen kanssa. Suomensarjaan putosi Lohi. Tilalle nousivat Suomensarjan lohkovoittajat: Lammin Luja, Mansen Pesäpallo ja Kempeleen Kiri. === SM- sarjakarsinta === Siilinjärven Pesis – Haminan Palloilijat 9\. syyskuuta Hamina HP SP 0-4 10\. syyskuuta Siilinjärvi SP HP 4-1 Siilinjärven Pesis säilyi mestaruussarjassa juoksuin 8-1. ==Lähteet== * http://mrasilainen.com/sarjat/ottelut/M_1-sarja_1981-2008.xls Miesten 1989 Luokka:Vuoden 1989 pesäpallo
Opiskelijoiden futsalin Euroopan-mestaruuskilpailut 2011

Opiskelijoiden futsalin Euroopan-mestaruuskilpailut 2011 järjestettiin 16.–24. heinäkuuta 2011 Tampereella. Turnauksessa kilpailivat sarjoissaan sekä naiset että miehet. Järjestyksessään turnaus oli miehille kahdeksas ja naisille toinen. Miesten sarjaan odotettiin saapuvan 16–24 joukkuetta ympäri Eurooppaa ja naisten sarja oli kaavailtu 8–16 joukkueelle. Osallistujamäärässä nämä määrät tarkoittivat noin 300–500 urheilijaa, joiden lisäksi joukkueenjohdot ja kansainväliset tuomarit lisäsivät määrää reilulla kymmenellä prosentilla. Turnauksen suojelijaksi oli lupautunut Suomen Palloliiton puheenjohtaja Sauli Niinistö. ==Aiheesta muualla== * http://www.eucfutsal2011.com/ Luokka:Kansainväliset futsalkilpailut Luokka:Vuoden 2011 urheilu Luokka:Opiskelijaurheilu Luokka:Tampereen urheilutapahtumat
Yksikkö 8200

Yksikkö 8200 on Israelin tiedustelupalvelun Mossadin tietotekniikkaan ja -verkkoihin, signaalitiedusteluun ja koodien murtamiseen erikoistunut osasto. Se on Israelin puolustusvoimien suurin yksikkö ja sen palveluksessa on useita tuhansia sotilaita. == Historia == Israelin armeija perusti yksikkö 8200:n signaalitiedusteluyksiköksi.Verkkosodankäynti Secmeter. Viitattu 7.5.2012 Yksikköä on kutsuttu sen historian aikana nimillä toinen tiedustelupalvelun yksikkö, 515. tiedustelupalvelun yksikkö ja yksikkö 848. Nykyään osastosta käytetään nimeä yksikkö 8200. == Toiminta == Yksikkö 8200 toimii Israelin puolustusvoimien alaisena kybersodankäynnin alalla. Se on erikoistunut signaalimurtoihin, koodien murtamiseen ja tietotekniikkaan. Vuoden 2010 maaliskuussa Israelin sotilastiedustelun johtaja Amos Yadlin totesi, että Israelista on tullut maailman johtava kybersodankäynnin valtio. Mahdollisilla kyberaseilla Israel kykenisi lamaannuttamaan vihollisvaltion infrastruktuurin sisältäen sähkön- ja vedenjakelun, logistiikkajärjestelmät, armeijan sekä rahoituslaitosten tietoliikenneverkot. Yksikkö 8200:n tukikohta sijaitsee Urimissa Negevin autiomaassa. Siellä työskentelee tuhansia sotilaita ja se on näin Israelin puolustusvoimien suurin yksikkö. Osastoa epäillään muun muassa Stuxnet-madon kehittämisestä, vaikka israelilaisen tietoturvayhtiö Maglanin johtaja Shai Blitzblau on vakuuttanut, ettei yksikkö 8200:lla ei ole osuutta asiaan. ==Katso myös== * Luettelo tiedustelupalveluista == Lähteet == Luokka:Tiedustelupalvelut Luokka:Israelin puolustusvoimat
Blufferit

Blufferit () on lapsille suunnattu piirrossarja. Sarja tehtiin Alankomaissa ja sen ensiesiintyminen oli vuonna 1984. Yksittäisen jakson pituus on noin 25 minuuttia. Ohjelman tuotantoyhtiönä oli Frank Fehmers Productions. Tarinan hahmot seikkailevat "Bluffooniassa", jossa sarjan päävihollinen "Salakelmi" ja hänen robottiavustajansa "Silikoni" suunnittelevat Bluffoonian ainoan metsän ja sen asukkien Bluffereiden tuhoamista. Suomessa sarjaa on julkaistu kaseteilla 90-luvulla suomenkielisellä jälkiäänityksellä. Suomenkielisessä versiossa Pauli Virta näytteli kaikki roolit. ==Lähteet== *Big Cartoon DataBase:n kuvaus aiheesta ===Viitteet=== Luokka:1980-luvun piirrossarjat
UDFy-38135539

UDFy-38135539 on Sulatusuunin tähdistössä sijaitseva galaksi, joka havaittiin Hubble-avaruusteleskoopin ottamasta Hubble Ultra Deep Field -satelliittikuvasta syksyllä 2010. Galaksi sijaitsee punasiirtymällä 8,55. Tämä teki siitä löytymisensä aikaan etäisimmän koskaan havaitun kohteen maailmankaikkeudessa. Ennätyksen aikaisempi haltija oli gammapurkaus GRB 090423 ja titteli siirtyi galaksille UDFj-39546284. UDFy-38135539 on eräs kaukaisimmista ja näin ollen myös varhaisimmista tunnetuista galakseista ja sen valo on peräisin yli 13 miljardin vuoden takaa, noin 600 miljoonan vuoden ikäisestä maailmankaikkeudesta. Tämä sijoittaa UDFy-38135539:n hyvin lähelle maailmankaikkeuden reionisaation tapahtumista. Ennen reionisaatiota maailmankaikkeus ei ollut sähkömagneettiselle säteilylle läpinäkyvä, eikä sitä edeltävistä rakenteista ole siis edes periaatteessa mahdollista saada suoria havaintoja. == Lähteet == Luokka:Sulatusuunin tähdistö Luokka:Galaksit
Punkaharjun rautatieasema

Punkaharjun rautatieasema (, ratakm 515+111) on rautatieliikennepaikka Savonlinnan Punkaharjulla -radan varrella noin 25 kilometriä Parikkalasta luoteeseen. Asema avattiin helmikuussa 1908 Elisenvaaran ja Savonlinnan välisen rataosuuden yhteydessä, ja sen on suunnitellut Bruno Granholm V luokan aseman piirustusten mukaan. Punkaharjun aseman alkuperäinen nimi oli Punkasalmi asemaa ympäröivän taajaman mukaan toukokuuhun 1989 saakka. Entinen Punkaharjun asema nimettiin väliaikaisen lakkautuksen jälkeen Lustoksi. Punkaharjun asemalla pysähtyvät kaikki Parikkalan ja Savonlinnan välillä kulkevat taajamajunat. Henkilöliikenteen lisäksi asemalla on tavaraliikennettä, ja ratapihalta johtaa pistoraiteet Pihlajaveden rantaan ja Finnforestin tehtaalle. Lipunmyynti asemalla loppui vuonna 2000, mutta miehitys säilyi vuoteen 2007 saakka, kun rataosan kauko-ohjaus otettiin käyttöön. == Lähteet == Luokka:Punkaharju Luokka:Etelä-Savon henkilöliikenteen rautatieliikennepaikat Luokka:Bruno Granholmin suunnittelemat rakennukset Luokka:Savonlinnan rautatieliikennepaikat